BGE Pénzügyi és Számviteli Kar

A BGE Pénzügyi és Számviteli Kar (PSZK, hagyományosan: PSZF) a Budapesti Gazdaságtudományi Egyetem három nagy hagyományú karának egyike. Budapesten a XIV. kerületi Buzogány utca 10–12. alatt működik a kar kampusza. A kar korábbi neve és rövidítése a PSZF (Pénzügyi és Számviteli Főiskola) az a rövidítés, mely a múltban leggyakrabban használt, és a leginkább közismertté vált megnevezése az intézménynek és a mai napig piaci értékkel bír a hazai üzleti életben. A PSZK karán 4 alapképzés, 4 mesterképzés, doktori képzés, 5 felsőfokú szakképzés, számos posztgraduális és felnőttképzés folyik, nappali és levelező tagozaton, magyar és angol nyelven. A Buzogány utcai kampuszon a hallgatókat 24 szemináriumi terem, 12 számítógépes szemináriumi terem, 3 nyelvi tanterem, 2 közepes- és 3 nagy, korszerű felszereltségű előadó, tornaterem, valamint a kari és központi könyvtár szolgálja ki. A kar Bagolyvár Kollégiuma szintén a kampuszon, a Bagolyvár utca közepén található. Az intézmény 374 hallgató számára nyújt kellemes környezetet a nyugodt pihenéshez, az eredményes tanuláshoz és a szabadidő kulturált eltöltéséhez. A kar oktatói és kutatói számos nemzetközi és magyar nyelvű publikációt jegyeznek, illetve éves szinten több száz tudományos és szakmai konferencia előadást tartanak meg. A kutatási eredmények az oktatásban is hasznosulnak: egyaránt megjelennek az alap-, mester- és posztgraduális szintű képzésekben. Ennek köszönhetően folyamatosan új képzési programok és ehhez kapcsolódó szakanyagok, valamint új tankönyvek, jegyzetek jönnek létre. Az elmúlt évek során számos olyan szakkönyv, tankönyv, jegyzet született a PSZK-n, amelyet az ország több egyetemén is használnak. Számos oktató tagja az MTA különböző szaktudományi bizottságainak, a Magyar Rektori Konferencia egyes bizottságainak, vezető és véleményformáló képviselők nemzetközi és hazai szakmai szervezetekben. A minősített oktatók aránya 2020-ban meghaladta az 50%-ot. A Karon a tudományos tevékenység fontos részét jelentik a nemzetközi kooperációban megvalósuló kutatási projektek, amelyek főleg a vállalkozásfejlesztés, családi vállalkozások utódlása, felelős vállalkozás, pénzügyek, makropénzügyek területén meghatározók. Az utóbbi években a kar az alábbi megvalósult EU-s, illetve Erasmus stratégiai partnerségi pályázatokban vállalt aktív kutatási szerepet: Trust Me, INSIST, ISSUE, FAME, MentorCert, INTEREST, EFFORT. Története A Pénzügyi és Számviteli Kar eredete a Pesti Kereskedelmi Akadémia 1857-es megalakításáig vezethető vissza, s így története egybefonódott 1945-ig a Kereskedelmi, Vendéglátóipari és Idegenforgalmi Karral, abban az intézményben (Felsőfokú Kereskedelmi Szakiskola) képezték ugyanis a két világháború között a kereskedelem és a bankvilág szakembereit. Szorosabban véve azonban a Számviteli Főiskola 1953. évi megalakulását tekinthetjük a kar jogelődje alapítási dátumának. A képzés ekkor a Mester utcában, a jelenlegi Szent István Szakközépiskola épületében folyt. Az intézményen belüli oktatás 1959 és 1962 között – költségvetési megszorítások miatt – szünetelt, majd 1962-ben, immáron Felsőfokú Pénzügyi és Számviteli Szakiskola név alatt indult újra. A kar jogelődje az 1970/71-es tanévtől a Pénzügyi és Számviteli Főiskola (PSZF) nevet viselte. Székhelye ekkor került át jelenlegi helyére, a XIV. kerületi (zuglói) Buzogány utcába. A főiskolának az 1971/72-es tanévben Zalaegerszegen, a következő tanévben pedig Salgótarjánban létesült intézete. Ezzel a hazai pénzügyi és számviteli felsőfokú szakemberképzés zászlóshajójává vált. A főiskola történetében ezt követően 2000-ben történt változás, amikor a Külkereskedelmi Főiskolával, valamint a Kereskedelmi, Vendéglátóipari és Idegenforgalmi Főiskolával egyesülve megalakult a Budapesti Gazdasági Főiskola. A BGF-be az intézmény önálló karként integrálódott, és azóta is így működik – a főiskola 2016-os egyetemmé válása óta már egyetemi karként. A 2017 szeptemberében átadott Berzsenyi Dániel utcai Smart Campus a Vállalkozásfejlesztés mesterképzés, a Team Academy program és a Budapest Lab Vállalkozásfejlesztési Központ telephelye, ezen felül A kar a kollégium épületében új központi könyvtárral, kulturális- és sport célú terekkel, multifunkciós hallgatói centrummal bővül. A multifunkcionális központban a könyvtár mellett fontos szerepet kapnak majd a rugalmasan és könnyen alakítható közösségi terek, valamint a kulturális- és sportfunkciók, a tetőkertek és teraszok pedig kiváló lehetőséget kínálnak a kikapcsolódásra. Hallgatói kiválóság Számos lehetőség adott a Karon, hogy az egyetemi évek alatt a mintatantervben előírtakon túlmenően további területeken fejlessze magát a hallgató. Erre nyújt lehetőséget a szakkollégium, a Tudományos Diákköri Konferencia, a Budapest Business Club, az MKT és az AIESEC is. A Lámfalussy Sándor Szakkollégium 2010-ben alakult mint a BGE Szakkollégiumának a Pénzügyi és Számviteli Karon működő szervezete. A szakkollégium feladata olyan magas színvonalú szakmai képzést folytató, közösségformáló hallgatói szervezet működtetése, melyeknek célja közgazdasági, üzleti, és társadalmi problémákra érzékeny, szakmailag igényes és felelős értelmiség kinevelése és a tehetséges hallgatók támogatása. A Szakkollégium megalapításának célja, hogy a hallgatóknak lehetőségük legyen mélyebb ismereteket szerezni a választott szakma tudományos és gyakorlati területein. Fontos cél, hogy a tagok azokat a kompetenciákat is fejleszteni tudják, amelyek az üzleti életben nélkülözhetetlenek, és a munkaadók elvárásai között szerepelnek. A Szakkollégium tagjai minden szemeszterben kurzusokat szerveznek, amelyek egy része a Szakkollégium tagjai, egy másik része a kar többi diákja számára is elérhető. A kurzusokon kívül a tagok különböző tréningeket, nyilvános szakmai előadásokat, esettanulmányi versenyeket (Országos Controlling Esettanulmányi Verseny, Lámfalussy Sándor Esettanulmányi Verseny), szakmai tanulmányutakat szerveznek. A Magyar Közgazdasági Társaság–PSZK tevékenységével segít áthidalni a hallgatói lét és a szakemberré válás közötti megpróbáltatásokat. Az MKT-ban lehetőség van többek között a projektmenedzsment, rendezvényszervezés, szervezeti kommunikáció, marketingstratégia, humánerőforrás-menedzsment, CSR valamint a PR részleteibe is betekintést nyerni olyan vállalatokkal, mint például a Coca-Cola, a Fornetti, a KPMG, a Red-Bull, a Prezi.com, a Sziget Kft., és még sokan mások. A jövőben különösen szükség lesz olyan szakemberekre, akik összetett társadalmi, gazdasági és szervezeti problémákra képesek tudományosan is megalapozott megoldásokat kínálni, ennek elsődleges terepe a Tudományos Diákköri tevékenység. Emiatt – a kifejezetten szakmaspecifikus képzésen túl – a kar számára kiemelt fontossággal bír a hallgatók tudományos gondolkodásának és kutatói kompetenciáinak fejlesztése. A hallgatók saját kutatási projekteken dolgoznak, konzulenseik iránymutatása mellett. A kutatási projektek eredményeit egy tudományos írásműben foglalják össze, valamint az intézményi TDK konferencián adják elő. A legjobb dolgozatok díjazásban részesülnek és bejuthatnak az Országos TDK Konferenciára. A Budapest Business Club egy üzleti tevékenységekkel foglalkozó, fiatal és dinamikusan növekvő diákszervezet a Karon. Cél, hogy a hallgatók az egyetemi tanulmányaik mellé olyan szakmai tapasztalatot szerezhessenek, amellyel később a versenyszférában előnyre tehetnek szert. A 4 féléves karrier program lehetőséget ad arra, hogy betekintést nyerjenek partnervállalatok működésébe és különböző projektek keretein belül megtanulhassák, hogyan zajlik a munka egy magas létszámú szervezetben, de a tehetséggondozás mellett szintén nagy figyelmet fordít a közösségépítésre is. A Zuggazdász a Pénzügyi és Számviteli Kar hallgatóinak kari újságja, amely 2001 óta működik. Cél a leendő- és elsőéves hallgatók tájékoztatása, illetve az egyetemi élet megismertetése velük, illetve a kari eseményekről való beszámolás a hallgatóknak. Friss projekt során a jövőben rendszeresen érkeznek cikkek majd a pszfonline.hu kari HÖK által üzemeltetett oldalra ösztöndíjakkal kapcsolatos információkról, számonkérési időszakokról, illetve azok menetéről, kari eseményekről és még sok más hallgatókat érintő témáról. Nemzetközi kapcsolatok Jelenleg több mint 35 európai intézménnyel áll a kar kapcsolatban és további 3 tengerentúli felsőoktatási intézménnyel van kétoldalú együttműködési szerződése. A bilaterális együttműködések az oktatóknak is lehetővé teszik külföldi oktatási tapasztalatok szerzését, továbbá a Karon nemzetközi vendégoktatók fogadását. A nemzetközi oktatási tapasztalatok és a vendégoktatók fogadása kiváló alapot biztosít arra, hogy innovatív képzési formák kialakításával az együttműködést még szorosabbá váljon, ezt a célt szolgálja a kari Nemzetközi Oktatási Hét. A kar részt vesz a Stipendium Hungaricum programban, ami által tanévről-tanévre egyre több külföldi hallgató kezdi meg tanulmányait a PSZK angol nyelvű képzésein. A kar nagy hangsúlyt fektet a széleskörű külföldi kooperációk kiépítésére, oktatói és hallgatói mobilitás elősegítésére. Cél az Erasmus+, Campus Mundi programok és Keleti Üzleti Akadémiai Központ ösztöndíjainak koordinálása, népszerűsítése és a nemzetközi kapcsolatok fejlesztése, valamint az oktatók nemzetközi tapasztalatszerzésének támogatása. Képzési portfólió Alapképzés Emberi erőforrások BSc. Gazdálkodási és menedzsment BSc. (magyar és angol nyelven) Digitális vállalkozások specializáció Szolgáltatásmenedzsment specializáció Team Academy specializáció Vállalkozásmenedzsment specializáció Gazdaságinformatikus BSc. Logisztikai informatikus specializáció Pénzintézeti informatikus Üzleti adatelemző Pénzügy és számvitel BSc. (magyar és angol nyelven) Adózás specializáció Államháztartási, közpénzügy specializáció Controlling specializáció Pénzügyi szolgáltatások Számvitel specializáció Üzleti információelemző Vállalkozások pénzügyei Mesterképzés Pénzügy MSc. Vállalati pénzügy specializáció Monetáris és közpénzügy specializáció Számvitel MSc. Vezetői számvitel specializáció Ellenőrzés és könyvvizsgálat specializáció Vállalkozásfejlesztés MSc. Vezetés és szervezés MSc. Kontrolling és vezetői döntéstámogatás specializáció Emberi erőforrás fejlesztés specializáció Leadership specializáció Doktori képzés Vállalkozás- és Gazdálkodástudományi Doktori Iskola (PhD.) Szakközgazdász-képzések Business Coach Controlling szakközgazdász Közgazdálkodás, közpénz menedzsment Mérnök-közgazdász Pénzintézeti informatika szakközgazdász Pénzintézeti kockázatelemző szakközgazdász Pénzügy adó, illeték, vám Pénzügyi controller és tanácsadó szakközgazdász Üzleti és hr menedzsment Jegyzetek Források Felsőoktatási felvételi tájékoztató, Felvi könyvek, 2010, ISSN 0324-2226 További információk A BGE honlapja A kar honlapja A kar hallgatói információs portálja